Къэбэрдей-Балъкъэрымрэ Беларусымрэ зэгуроIуэ
КъБР-м и Правительствэм жэпуэ­гъуэм и 27-м КъБР-м и Iэтащхьэ КIуэ­кIуэ Казбек щыIущIащ Беларусь Республикэм хъыбарегъащIэ IэнатIэ­хэмкIэ и министр Перцов Владимиррэ лэжьакIуэ гупымрэ. Зэхыхьэр къызэрагъэпэщащ лъэныкъуэхэр зэ­рызэдэлэжьэнум теухуауэ яубзыхуа, нэгъабэ фокIадэ мазэм Беларусымрэ Урысеймрэ я VII зэхуэсышхуэм хыхьэу зэращIылIа зэгурыIуэныгъэм ипкъ иткIэ. ЗэIущIэм Iэ щыщIадзащ 2022 - 2023 гъэхэм республикитIыр зэры­зэ­дэлэжьэнум теухуауэ зэращIылIа зэгурыIуэныгъэм.
Зэхыхьэм хэтащ КъБР-м и Прави­тельствэм и УнафэщI Мусуков Алий, абы и япэ къуэдзэ Говоров Сергей, про­мышленностымкIэ, энергетикэм­рэ сату IуэхухэмкIэ министр Iэхъуэбэч Ща­мил, щэнхабзэмкIэ министр ­Къумахуэ Мухьэдин, экономикэ ­зыу­жьыныгъэхэмкIэ министр Рахаев ­Борис, мэкъу­мэш хозяйст­вэмкIэ министр Сыжажэ Хьэсэн, ­«КъБР-м и ­сату-промышленнэ палатэ» зэгухьэ­ны­гъэм и унафэщI Гъу­кIэлI Хьэсэн, «За единение - Сябры» жылагъуэ зэгухьэ­ныгъэм и Iэтащхьэ Сидорук Павел. Беларусым и по­сольствэу ­Урысейм щыIэм Дон Iус Ростов щиIэ къудамэм и уна­фэщI ­Тимохин Денис, Беларусь Респуб­ликэм и сату-про­мышленнэ палатэм ­дунейпсо зэпы­щIэныгъэхэмкIэ и управ­ленэм и уна­фэщI Кураш На­талье, «ТД Па­лессе-Юг» ООО-м и ­генеральнэ ­уна­фэщI Ерёменкэ Дмитрий, «Дилерский ­центр Юг» ООО-м сату IуэхухэмкIэ и менеджер нэхъыжь ­Филатовэ Наталье сымэ.

